

|  |
| --- |
| **ΔΙΗΜΕΡΟ ΕΝΗΜΕΡΩΤΙΚΩΝ ΕΚΔΗΛΩΣΕΩΝ ΣΤΟ ΠΛΑΙΣΙΟ ΤΟΥ ΕΡΓΟΥ**  **MediciNet II**  19-20Μαρτίου 2019 |

Το **Γενικό Νοσοκομείο Κομοτηνής «Σισμανόγλειο»** σε συνεργασία με το **Δήμο Αρριανών** διοργανώνουν διήμερο **Ενημερωτικών Εκδηλώσεων** για παροχή πρώτων βοηθειών και βασική υποστήριξη ζωής με τίτλο «**Πώς να σώσεις μια ζωή**» στο πλαίσιο του έργου **MediciNet II**,στις**19-20 Μαρτίου** 2019 στην Οργάνη, τον Κέχρο και τα Αρριανά.

**Πρόγραμμα Εκδηλώσεων**

* Τρίτη 19 Μαρτίου, ώρα 10.00: Μειονοτικό Δημοτικό Σχολείο Οργάνης
* Τρίτη 19 Μαρτίου, ώρα 19.00: Δημοτική Αίθουσα Εκδηλώσεων Αρριανών
* Τετάρτη 20 Μαρτίου, ώρα 10.00: Μειονοτικό Δημοτικό Σχολείο Κέχρου

Παράλληλα, θα πραγματοποιηθούν δράσεις **Προληπτικής Οδοντιατρικής** σε μαθητές δημοτικού, την Τρίτη 19 Μαρτίου μεταξύ 09.00-14.00 στο Μειονοτικό Δημοτικό Σχολείο Οργάνης, και την Τετάρτη 20 Μαρτίου μεταξύ 09.00-14.00 στο Μειονοτικό Δημοτικό Σχολείο Φιλλύρας και στο Μειονοτικό Δημοτικό Σχολείο Κέχρου.

**Βασικές πληροφορίες για το έργο**

Το έργο MediciNet II με τίτλο «Προάγοντας την υγεία σε επιτυχημένη βάση: Ενισχύοντας τη συνεργασία των νοσοκομείων σε επείγοντα περιστατικά» υλοποιείται στο πλαίσιο του Προγράμματος Συνεργασίας «Interreg V-A Ελλάδα - Βουλγαρία 2014-2020». Βασική δράση του έργου αποτέλεσε η ανακαίνιση και ο εκσυγχρονισμός των χειρουργείων του Γενικού Νοσοκομείου Κομοτηνής «Σισμανόγλειο», βελτιώνοντας έτσι σημαντικά την αποτελεσματικότητα, την ακρίβεια και την ασφάλεια των χειρουργικών επεμβάσεων στο Νομό Ροδόπης.

Ο συνολικός του προϋπολογισμός είναι 1.336.407,94 ευρώ και υλοποιείται με τη συνεργασία των Νοσοκομείων Κομοτηνής και Κίρτζαλι (Βουλγαρία) για την βελτίωση των υπηρεσιών υγείας στη διασυνοριακή περιοχή Ελλάδας-Βουλγαρίας. Σημειώνεται ότι το Medicinet II αποτελεί τη συνέχεια του έργου Medicinet I το οποίο υλοποιήθηκε στο πλαίσιο του Προγράμματος Ευρωπαϊκής Εδαφικής Συνεργασίας «Ελλάδα-Βουλγαρία 2007-2013» με το ίδιο εταιρικό σχήμα και βραβεύτηκε ως καλή πρακτική διασυνοριακής συνεργασίας.

Το έργο συγχρηματοδοτείται κατά 85% από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και κατά 15% από την εθνική συμμετοχή της Ελλάδας και της Βουλγαρίας στο πλαίσιο του Προγράμματος Συνεργασίας «Interreg V-A Ελλάδα - Βουλγαρία 2014-2020».